**भारत सरकार**

**मानव संसाधन विकास मंत्रालय**

**स्‍कूल शिक्षा और साक्षरता विभाग**

**राज्य सभा**

**अतारांकित प्रश्न संख्या : 33**

**उत्तर देने की तारीखः 24.11.2014**

**प्राथमिक विद्यालय के शिक्षकों का प्रशिक्षण**

**33. श्री देरेक ओब्राईनः क्या मानव संसाधन विकास मंत्री यह बताने की कृपा करेंगे किः**

(क) सर्व शिक्षा अभियान के अंतर्गत प्राथमिक विद्यालयों के शिक्षकों के प्रशिक्षण के लिए कितने दिनों का प्रावधान किया गया है;

(ख) जिला शिक्षा और प्रशिक्षण संस्थानों की भारी मात्रा में रिक्तियों को भरे जाने हेतु क्या कदम उठाये जा रहे हैं; और

(ग) निजी क्षेत्र में निम्नस्तरीय शिक्षक प्रशिक्षण संस्थानों के पनपने की समस्या के समाधान हेतु क्या कदम उठाये जा रहे हैं?

**उत्तर**

मानव संसाधन विकास मंत्रालय में राज्‍य मंत्री

**(**श्री उपेन्‍द्र कुशवाहा)

**(क) : सर्व शिक्षा अभियान कार्यक्रम राष्‍ट्रीय शिक्षक शिक्षा परिषद् (एनसीटीई) के अनुमोदित पाठ्यक्रमों के जरिए प्रारम्भिक स्‍तर पर अधिकतम 20 दिन का वार्षिक सेवाकालीन शिक्षक प्रशिक्षण, नए नियुक्‍त शिक्षकों को 30 दिन का प्रवेश प्रशिक्षण और दूरस्‍थ शिक्षा प्रणाली (ओडीएल) में अप्रशिक्षित शिक्षकों को प्रशिक्षण प्रदान करता है।**

**(ख) : मानव संसाधन विकास मंत्रालय शिक्षक शिक्षा की केन्‍द्र प्रायोजित योजना के जरिए 2013-14 में जिला शिक्षा और प्रशिक्षण संस्‍थान (डीआईईटी) में 821 अतिरिक्‍त पद सृजित करने और 590 रिक्‍त पदों को भरने में सफल रहा है।**

**(ग) : एनसीटीई ने हाल ही में शिक्षक शिक्षा की गुणवत्‍ता में सुधार करने के लिए अनेक कदम उठाए हैं।**

**\*\*\*\*\***